Dar 16 a viz Gouhere 1945 e voe lakaet ar vombezenn derchanel gentañ da darzhañ e gouelech Alamogordo (New Mexico) ; kevatal da 19 kt trinitrotoluen (T. N. T. C7H5N3O6) e voe galloud an darzhadenn. Da heul an taol-arnod-se e voe fardet div vombezenn arall, unan anvet Little Boy (Paotrig16 kt TNT) diwar uraniom arfonnet a voe bannet war Hiroshima dar 6 a viz Eost 1945 hag unan arall anvet Fat Man (Gwaz Tev 22 kt TNT) diwar blutoniom a voe bannet war Nagasaki dan 9 a viz Eost 1945. Da heul an div vannadenn-se e voe echuet an Eil brezel-bed gant daskor Japan. 